เมาคลีลูกหมาป่า (ภาพยนตร์ ค.ศ. 1967)

เมาคลีลูกหมาป่า (The Jungle Book)  ออกฉายวันที่  18 ตุลาคม พ.ศ. 2510 กำกับโดย วูล์ฟแกง เรเทอร์แมน สร้างจากนวนิยาย เมาคลีลูกหมาป่า ของรัดยาร์ด คิปลิง
== เนื้อเรื่อง ==
เมาคลี ทารกชายกำพร้าชาวอินเดีย ซึ่งบากีรา เสือดำอินเดียมาพบในซากเรือในป่าลึกของอินเดีย บากีรานำเขาไปฝากไว้กับรัคชา แม่สุนัขป่าอินเดียที่เพิ่งคลอดลูก รัคชาและรามา สามีของเธอ เลี้ยงเมาคลีไว้กับลูก ๆ สุนัขป่า ผ่านมาสิบปี เมาคลีก็คุ้นเคยกับชีวิตในป่าและมีความสุขในการอยู่ร่วมกับครอบครัวสุนัขป่า บากีราพอใจกับความสุขของเมาคลี แต่ยังกังวลว่า เมาคลีจะต้องกลับไปใช้ชีวิตในแบบของตนเอง
คืนหนึ่ง ฝูงหมาป่ามาชุมนุมกัน ณ ผาสันติ (Council Rock) เมื่อรู้ว่าเชียร์คาน เสือโคร่งเบงกอลดุร้ายจะกลับมายังป่าเขตนี้ อาเคล่า จ่าฝูง ตัดสินใจให้เมาคลีออกจากป่าเพื่อความปลอดภัยของเขาเองและความผาสุกของคนรอบข้าง เนื่องจากเชียร์คานมีความเกลียดชังมนุษย์ เพราะเขากลัวปืนและไฟ บากีราจึฃอาสาพาเมาคลีไปยัง "อาณานิคมมนุษย์" ขณะออกเดินทาง เมาคลีกลับต้องการที่จะใช้ชีวิตในป่า ขณะพักแรม คา งูเหลือมอินเดียได้เข้าสะกดจิตเมาคลีให้หลับสนิท และกำลังจะจับกินอยู่นั้น บากีราก็เข้าช่วยไว้ได้ทันท่วงที วันรุ่งขึ้น เมาคลีบอกแก่บากีราว่า ตนจะกลับไปใช้ชีวิตในป่าต่อ บากีราโกรธจึงทิ้งเมาคลีไว้เพียงลำพัง ในไม่ช้า เมาคลีได้พบกับบาลู หมีสลอธผู้รักสนุก บาลูซึ่งสัญญาว่าจะเลี้ยงดูเมาคลีเองและจะไม่พาเขาไปยังอาณานิคมมนุษย์
หลังจากนั้นไม่นาน ฝูงลิงบันดาโล้ก (Bandar-Log) ได้ลักพาตัวเมาคลีไปยังวิหารร้าง แล้วนำถวายเจ้าลูอี อุรังอุตัง พญาวานรผู้เป็นนายของพวกตน เจ้าลูอีเสนอที่จะปกป้องเมาคลีไว้ในป่า โดยแลกกับการให้เขาสอนถึงวิธีจุดไฟ เนื่องจากเมาคลีไม่ได้ถูกเลี้ยงดูโดยมนุษย์ ทำให้เขาไม่รู้วิธีจุดไฟ บากีราและบาลูมาถึงที่นั่นโดยฉับพลันเพื่อช่วยเหลือเมาคลี ขณะอยู่ในความชุลมุนแย่งชิงตัวเมาคลีกันอยู่นั้น วิหารของเจ้าลูอีก็พังถล่มลงมา บากีราและบาลูสามารถช่วยเมาคลีออกมาจากวิหารได้
ต่อมา บากีราคุยกับบาลูว่า เมาคลีจะไม่ปลอดภัยหากอยู่ในป่า เนื่องจากจะเสี่ยงต่อการถูกเชียร์คานตามล่า บาลูอธิบายให้เมาคลีฟังโดยไม่เต็มใจว่า อาณานิคมมนุษย์นั้นปลอดภัยที่สุดสำหรับเมาคลี แต่เมาคลีมองว่าบาลูผิดสัญญา จึงวิ่งหนีเขาไปด้วยความโกรธ ขณะที่บาลูออกเดินทางตามหาเมาคลี บากีราก็ขอความช่วยเหลือจากโขลงช้างลาดตระเวน นำโดยพันเอกหัตถี ขณะนั้น เชียร์คานซึ่งแอบฟังการสนทนาของบากีราและหัตถีเกี่ยวกับเมาคลี ตั้งเป้าหมายที่จะออกตามล่าและฆ่าเมาคลี
ขณะเดียวกัน เมาคลีได้พบกับคาร์อีกครั้ง ขณะที่คากำลังจะกินเมาคลี เชียร์คานได้เข้ามาพูดคุยกับคา เมาคลีอาศัยจังหวะนี้หลบหนีไปได้ คาได้แนะนำทางให้เชียร์คานตามหาเมาคลี  เมาคลีเดินทางมาถึงเขตรกร้างของป่า และได้พบกับฝูงแร้ง ฝูงแร้งยอมรับเมาคลีเป็นเพื่อนคนใหม่ของกลุ่ม จากนั้นไม่นาน เชียร์คานก็ปรากฏตัวขึ้น ณ ที่นั่น เชียร์คานพูดเยาะเย้ยเมสคลี ขณะที่เมาคลีกำลังเผชิญหน้ากับเชียร์คาน บาลูซึ่งมาถึงโดยฉับพลันและพยายามขัดขวางมิให้เชียร์คานตะปบเมาคลี ในการต่อสู้สั้น ๆ เชียร์คานได้ข่วนบาลูจนสิ้นสติไป  เมื่อเกิดฟ้าผ่าลงมายังต้นไม้ที่อยู่ใกล้เคียง ซึ่งทำให้เกิดไฟลุกโชนที่ต้นไม้นั้น ฝูงแร้งก็โฉบเข้ามารุมเชียร์คานเพื่อถ่วงเวลาให้เมาคลีไปนำไฟมาต่อสู่ ขณะที่เมาคลีคว้ากิ่งไม้ติดเพลิงท่อนหนึ่งมาแล้วผูกติดไว้กับหางของเชียร์คาน เชียร์คานซึ่งกลัวไฟมากจึงรีบวิ่งเตลิดหนีไป เมาคลีและบากีราเสียใจ คิดว่าบาลูเสียชีวิตแล้ว บาลูก็ตื่นขึ้นและผูกมิตรกับเมาคลีอีกครั้ง
หลังจากนั้น บากีราและบาลูก็พาเมาคลีไปยังชายขอบของหมู่บ้านแถบนั้น เมาคลียังลังเลระหว่างจะไปอยู่ที่นั่น หรือจะกลับสู่ป่า สักพัก เมาคลีก็ตัดสินใจได้อย่างกะทันหันเมื่อเด็กหญิงสาวคนหนึ่งจากหมู่บ้านเดินมาที่ริมแม่น้ำเพื่อตักน้ำ หลังจากสังเกตเห็นเมาคลี เธอก็แสร้งทำหม้อน้ำตก เมาคลีหยิบมันมาให้เธอและเดินตามเธอเข้าไปยังหมู่บ้านนั้น เมาคลีแสดงท่าทางบอกบากีราและบาลูว่า เขาได้ตัดสินใจแล้ว และเลือกที่จะไปอาศัยอยู่ในหมู่บ้านมนุษย์ บาลูและบากีรากลับสู่ป่าอย่างมีความสุขที่เมาคลีปลอดภัยแล้ว
== นักแสดง ==
== แหล่งข้อมูลอื่น ==
Official website
Don Markstein's Toonopedia: The Jungle Book
ภาพยนตร์แอนิเมชัน
ภาพยนตร์แอนิเมชันของดิสนีย์
ภาพยนตร์ที่ออกฉายในปี พ.ศ. 2510